Case ID: 1238936
Sentence 1: İş üzrə Təqsirləndirilən şəxs məhkəmə iclasında özünü Azərbaycan Respublikası CM-nin 180.1 və 234.1-ci maddələri ilə elan edilmiş ittiham üzrə təqsirli bildi və ifadəsindəağrıları olduğundan narkotik vasitələrdən istifadə etdiyini, xx xxxx 2020-ci il tarixdə, saat təxminən 09:00 radələrində Ağdaş şəhəri, H.Əliyev prospektində yerləşn Namiqin apteki deyilən aptekə getdiyini, orada maska almaq istədiyini, lakin olmadığı üçün çölə çıxdığını, pula ehtiyacı olduğunu, aptekin qarşısında bir nəfər kişinin dayandığını gördüyünü, ona yaxınlaşaraq bütöv 50 manat pulu xırdalamasını xahiş etdiyini, məqsədinin ondan pul alıb qaçmaq olduğunu, həmin şəxsin cibindən 03 ədəd 10 manatlıq və 01 ədəd 20 manatlıq olmaqla cəmi 50 manat pul çıxardığını, həmin pulu kişinin əlindən alıb qaçdığını, həmin kişinin onun arxası ilə qışqırdığını, lakin dayanmadığını, həmin vaxt ətrafda xeyli adam olduğunu, həmin adamların da onun pulu götürüb qaçmağını gördüklərini, həmçinin 2020ci ilin mart ayının əvvəllərində Ağdaş şəhəri, Məşəd küçəsində qəbirstanlığın yanı ilə gedən zaman qabağına sellofan büküm çıxdığını, ona maraqlı gəldiyi üçün açıb içərisinə baxdığını, bükümün içərisində narkotik vasitə olan heroin olduğunu gördüyünü, narkotik vasitələrdən istifadə etdiyi üçün həmin narkotik vasitəni özündə saxladığını, məqsədi ağrıları olan zaman ondan istifadə etmək olduğunu, xx xxxx 2020-ci il tarixdə, saat təxminən saat 11:00 radələrində yaşadığı Ağdaş şəhəri, C.Cabbarlı küçəsində ilə getdiyini, həmin vaxt polis əməkdaşlarının ona yaxınlaşdıqlarını, özlərini təqdim etdiklərini, ona üzərində narkotik vasitə olması barədə onlarda məlumat olduğunu bildirdiklərini və onu polis şöbəsinə dəvət etdiklərini, polis şöbəsində iki nəfər hal şahidinin və bir vəkilin iştirakı ilə onun üzərində şəxsi axtarış keçirilməyə başlanıldığını, şəxsi axtarış keçirilməzdən əvvəl ona üzərində olan əşyaları çıxardıb masanın üzərinə qoymağı təklif edildiyini, əynində olan qara rəngli gödəkçənin sol yan cibindən 01 ədəd bir manatlıq pul əskinası və 01 ədəd sellofan büküm, əynində olan olan cins şalvarın cibindən 01 ədəd mobil telefon aşkar edildiyini, sellofan büküm açılan zaman yenidən 01 ədəd sellofan büküm aşkar edildiyini, həmin sellofan büküm açılan zaman da içərisindən qəhvəyi rəngli, toz və kristal halında maddə aşkar edildiyini, həmin maddənin narkotik vasitə olduğunu və özü istifadə etmək üçün üzərində saxladığını bildirdiyini göstərdi.